మద్యం విక్రయాలను నియంత్రించండి - EENADU
యువతలో నేర ప్రవృత్తి పెరగడానికి మద్యమే కారణం
భట్టి నేతృత్వంలో గవర్నర్‌ను కలిసిన కాంగ్రెస్‌ నేతల బృందం
హైదరాబాద్‌, న్యూస్‌టుడే: రాష్ట్రంలో మహిళలపై అత్యాచారాలు, హత్యలు, దాడులు పెరిగిపోతున్నాయని కాంగ్రెస్‌ శాసనసభా పక్షనేత మల్లు భట్టివిక్రమార్క ఆందోళన వ్యక్తం చేశారు. విచ్చలవిడి మద్యం విక్రయాలే యువతలో నేర ప్రవృత్తి పెరగడానికి ప్రధాన కారణమన్నారు. ప్రజలకు రక్షణ కల్పించాల్సిన పోలీసు యంత్రాంగం అధికార పార్టీ నేతలకు సేవలందించడంలో మునిగితేలుతోందని ఆరోపించారు. భట్టి నేతృత్వంలో కాంగ్రెస్‌ ప్రతినిధుల బృందం రాజ్‌భవన్‌లో శనివారం గవర్నర్‌ తమిళిసై సౌందరరాజన్‌ను కలిసింది. టీపీసీసీ కార్యనిర్వాహక అధ్యక్షులు జెట్టి కుసుమకుమార్‌, ఎంపీ రేవంత్‌రెడ్డి, ఎమ్మెల్యేలు శ్రీధర్‌బాబు, జగ్గారెడ్డి, పొదెం వీరయ్య, సీతక్క, నాయకులు షబ్బీర్‌అలీ, కె.లక్ష్మారెడ్డి, డా.వినయ్‌కుమార్‌, అంజన్‌కుమార్‌, నేరెళ్ల శారద తదితరులు గవర్నర్‌ను కలిశారు.
అనంతరం భట్టి విలేకర్లతో మాట్లాడుతూ..మద్యం విక్రయాలతో ప్రభుత్వానికి నాలుగేళ్ల క్రితం దాదాపు రూ.10వేల కోట్ల రాబడి వస్తే, ఇప్పుడు దాదాపు రూ.31వేల కోట్ల ఆదాయం వస్తోందన్నారు. మద్యం అమ్మకాలను ప్రభుత్వం వ్యాపార ధోరణితో మాత్రమే చూస్తోందని విమర్శించారు. రాష్ట్రంలో మద్యం అమ్మకాలు నియంత్రించాలని, పర్మిట్‌రూంలు రద్దు చేయాలని, గ్రామాల్లో బెల్టు దుకాణాలు మూసేయాలని, జాతీయ రహదారుల వెంట మద్యం దుకాణాలపై ఆంక్షలు విధించాలని డిమాండ్‌ చేశారు. 'దిశ' కుటుంబసభ్యులు ఫిర్యాదు చేయడానికి వెళ్తే పరిధుల నెపంతో కేసు నమోదు చేయకుండా కాలయాపన చేశారని ధ్వజమెత్తారు. పోలీసు యంత్రాంగంలో ఈ ధోరణి మారాలన్నారు. ఇవే అంశాలపై గవర్నర్‌కు వినపతిపత్రం సమర్పించామని, ఆమె సానుకూలంగా స్పందించారని భట్టి తెలిపారు.
బెల్టు దుకాణాలంటే?: గవర్నర్‌
గ్రామాల్లో బెల్టు దుకాణాలు తొలగించాలని కాంగ్రెస్‌ నేతలు కోరినప్పుడు గవర్నర్‌ స్పందిస్తూ.. బెల్టు షాపులంటే ఏంటీ? అని ప్రశ్నించారు. దీంతో మద్యం దుకాణాలకు బెల్టు దుకాణాలకు మధ్య తేడా గురించి భట్టి ఆమెకు వివరించారు.
వీహెచ్‌, పొన్నాల ఆగ్రహం
గవర్నర్‌ను కలిసేందుకు రూపొందించిన 21మంది ప్రతినిధుల జాబితాలో వి.హనుమంతరావు, పొన్నాల లక్ష్మయ్య పేర్లు లేకపోవడంతో వారు ఆగ్రహానికి గురయ్యారు. తమను పిలిచి, జాబితాలో పేర్లు లేకుండా చేసి అవమానించారని మండిపడ్డారు. బీసీ నేతలైనందుకే ఇలా చేశారని ఆరోపించారు. దీనిపై విచారం వ్యక్తం చేసిన ఎమ్మెల్యే జగ్గారెడ్డి.. వారి పేర్లు లేకపోవడానికి కారణం తెలియదని.. జరిగిన దానికి క్షమాపణలు చెప్తున్నానని విలేకర్ల సమావేశంలో చెప్పారు.
madyam vikrayaalanu niyantrinchandi - EENADU
yuvatalo nera pravrutti peragadaaniki madyame kaaranam
bhatti netrutvamlo gavarnernu kalisina congresse nethala brundam
hyderabade, neusetude: rashtramlo mahilalapai atyaachaaraalu, hatyalu, daadulu perigipotunnaayani congresse sasanasabha pakshaneta mallu bhattivikramarka aandolana vyaktam chesaru. vichalavidi madyam vikrayaale yuvatalo nera pravrutti peragadaaniki pradhaana kaaranamannaaru. prajalaku rakshana kalpinchaalsina polisu yantraangam adhikara party nethalaku sevalandinchadamlo munigitelutondani aaropinchaaru. bhatti netrutvamlo congresse pratinidhula brundam rajibhavannalo sanivaaram gavarnershe tamilisai soundararaajannae kalisindi. tpcc kaaryanirvaahaka adhyakshulu jetti kusumakumarm, empy revanthireddy, emmelyelu sridharmbabu, jaggareddy, podem veerayya, seetakka, naayakulu shabbireyali, ke.lakshmareddy, daa.vineyykumari, anjankumarki, nerella saarada taditarulu gavarnernu kalisaru.
anantaram bhatti vilekarlatho maatlaadutuu..madyam vikrayaalato prabhutvaaniki nalugella kritam daadaapu roo.10vela kotla rabadi vaste, ippudu daadaapu roo.31vela kotla aadaayam vastondannaru. madyam ammakaalanu prabhutvam vyapara dhoranitho matrame chustondani vimarsinchaaru. rashtramlo madyam ammakaalu niyantrinchaalani, parmitroomlu raddu cheyalani, graamaallo beltu dukaanaalu muuseyaalani, jaateeya rahadaarula venta madyam dukaanaalapai aankshalu vidhinchaalani demande chesaru. 'disha' kutumbasabhyulu firyaadu cheyadaaniki velte paridhula nepamtho kesu namodu cheyakunda kaalayaapana chesarani dhvajamettaaru. polisu yantraangamlo ee dhorani maaraalannaaru. ive amsaalapai gavarnerku vinapatipatram samarpinchaamani, aame saanukuulamgaa spandinchaarani bhatti telipaaru.
beltu dukanalante?: gavarnershe
graamaallo beltu dukaanaalu tolaginchaalani congresse nethalu korinappudu gavarnershe spandistuu.. beltu shapulante anty? ani prasninchaaru. deentho madyam dukaanaalaku beltu dukaanaalaku madhya teda gurinchi bhatti aameku vivarinchaaru.
veehae, ponnaala aagraham
gavarnernu kalisenduku roopondinchina 21mandi pratinidhula jaabitaalo vi.hanumantarao, ponnaala lakshmayya paerlu lekapovadamto vaaru aagrahaaniki gurayyaru. tamanu pilichi, jaabitaalo paerlu lekunda chesi avamaaninchaarani mandipaddaaru. bc netalainanduke ilaa chesarani aaropinchaaru. deenipai vichaaram vyaktam chesina emmelye jaggareddy.. vaari paerlu lekapovadaniki kaaranam teliyadani.. jarigina daaniki kshamaapanalu cheptunnaanani vilekarla samavesamlo cheppaaru.